Songs Of Mirth And Melancholy, Pop - opinie, cena - sklep MediaMarkt.pl
nr kat.: 9247677
1 1 One Way Joey Calderazzo 7:13
1 2 The Bard Lachrymose Joey Calderazzo 4:28
1 3 La Valse Kendall Joey Calderazzo 7:41
1 4 Face on the Barroom Floor Joey Calderazzo 4:31
1 5 Endymion Joey Calderazzo 6:03
1 6 Die Trauernde Joey Calderazzo 1:42
1 7 Hope Joey Calderazzo 8:49
1 8 Precious Joey Calderazzo 6:02
1 9 Bri's Dance Joey Calderazzo 8:04 Ford SA sê jammer | Maroela Media
Ford SA sê jammer
Die motorreus Ford het in ŉ mediaverklaring erken dat hy gefaal het om duidelik met die publiek te kommunikeer oor die probleme wat lei tot enjinbrande in die Ford Kuga 1.6-liter EcoBoost-sportnutsvoertuie en het om verskoning hiervoor gevra.
Jeff Nemeth, president en uitvoerende hoof van Ford SA, het ook in die mediaverklaring voet by stuk gehou dat niemand nog in die enjinbrande beseer of dood is nie. Hy sê ook dat geen verdere voorvalle van enjinbrande ná die herroeping aangemeld is nie.
Ford het 4 556 Kugas, wat tussen Desember 2012 en Februarie 2014 gebou is, op 16 Januarie herroep nadat talle van die voertuie se enjins vlam gevat het. Die Reshall-familie van Johannesburg het ook gedreig om ŉ klasaksie teen die maatskappy in te stel, nadat hulle broer Jimmy in Desember 2015 in sy Kuga in die Wildernis, Wes-Kaap, doodgebrand het.
Ford Suid-Afrika het verlede week met die Nasionale Verbruikerskommissie vergader om hulle vordering met die herroeping van die Kuga te bespreek.
Volgens die mediaverklaring is daar reeds 3 800 Kuga-eienaars persoonlik per e-pos of briewe genader om hulle in kennis van die herroeping van die modelmotor te stel. “Ons het ook ŉ versoek aan eNatis gerig sodat ons die uitstaande eienaars se besonderhede bekom. Ford het verder bykomende onderdele vir die Kuga ingevlieg om die tekort aan te pak wat deur die herroeping ontstaan het en al die nodige onderdele behoort teen Februarie by Ford-handelaars beskikbaar te wees.”
Nemeth het gesê Ford het reeds 4 080 huurmotors aan Kuga-eienaars beskikbaar gestel sodat hulle mobiel kan bly terwyl daar aan hulle motors gewerk word.
“Ek wil dit net weereens beklemtoon, sodra die herroeping voltooi is en eienaars die nodige onderhoud aan die voertuie laat doen, sal hierdie model Kuga veilig wees om te ry,” het Nemeth gesê.
Tog voel sommige verbruikers hierdie verskoning is mosterd ná die maal. Die Ford Vehicles Burning, ŉ groep op Facebook met sowat 133 363 lede wat gestig is deur bekommerde Kuga-eienaars, gons egter steeds van kommentaar oor slegte ervaringe met onbehulpsame handelaars. Die eienaars kla ook deurlopend op die groep oor die swak herverkoopwaarde van dié motor en beweer handelaars bied hulle belaglike inruilpakkette vir die Kuga.
Ford SA reken egter hulle doen alles in hulle vermoë om Kuga-eienaars se veiligheid te verseker.
“Veiligheid is die eerste maatreël wat ons in gedagte hou tydens die vervaardiging van ons motors, maar daar kan soms ŉ probleem ontstaan tydens die ontwerp- en vervaardigingsproses wat kwessies met die gehalte en prestasie van ŉ voertuig kan veroorsaak.
“Ons werk steeds saam met die Nasionale Verbruikerskommissie om te verseker dat die nodige gedoen word om die veiligheid van ons klante te verseker. Elke personeellid in ons maatskappy werk toegewyd daaraan om die bekommernisse van ons klante aan te raak en ons sal Kuga-eienaars op die hoogte hou van die vordering wat met die herroeping gemaak word,” het Nemeth gesê.
Ford Ford Kuga verbruikers
Brawe paramedici red man van swerm bye
Ek het simpatie met alle Kuga eienaars. Maak nie saak wat Ford SA nou doen om die fiasko te probeer regmaak nie, die motors sal nou vir ewig ‘n slegte naam en stigma he. En dit het ‘n direkte invloed op toekomstige herverkoopwaarde……
Die rubikon is oorgesteek, Ford het Kuga eienaars in die steek gelaat en huidige eienaars sit met ‘n voertuig wat se waarde meer as normaal gedaal.
Hierdie waarde verlies is direk gekoppel aan die foutiewe onderdele en Ford het nog nie rekenskap aanvaar vir eienaars se verliese.
intressant dat Ford net onder die 5000 eenhede verkoop het maar dat die FB groep amper 1.4 miljoen aanhangers het. Nou wonder ek hoeveel is besorgde lede en hoeveel is eintlik net daar om saam te praat en n MPY se naam te beswader
Ek is n Kuga eienaar. En ja ons was ongelukkig met aanvanklike hantering van FORD. Maar ons voertuig was in en is nagegaan. Ons het baie goeie diens by Ford in Lavender Pretoria gekry. Kuga ry nog net so lekker soos altyd en geniet my kar en ry sonder kommer.
Dis ou nuus. Is maroela so agter ander nuus agente?
media24 het al twee dae terug hierdie berig geplaas. Dis ou nuus.